31મી ડીસેમ્બરે નવા વર્ષની ઉજવણી દરમિયાન દારૂની પાર્ટી અને અસામાજીક તત્વો સામે આકરા પગલા લેવા માટે અમદાવાદ પોલીસ દ્વારા એક્શન પ્લાન નક્કી કરવામાં આવ્યો છે. જેમાં દરેક પોલીસ સ્ટેશન દીઠ 3 ટીમ બનાવવામાં આવી છે. તેમજ ક્રાઇમ બ્રાંચ, એસઓજી, પીસીબી અને મહિલા ક્રાઇમ બ્રાંચ સહિત 180થી વધારે ટીમ દ્વારા સમગ્ર અમદાવાદમાં પેટ્રોલીગ કરવામાં આવશે. આ ઉપરાંત, અમદાવાદમાં આવેલા ડીસ્કો થેક, પ્રાઇવેટ હોટલ તેમજ અન્ય ખાનગી સ્થળોએ ખાનગી સિક્યોરીટી કંપનીઓના સંચાલકો સાથે પોલીસે મીટીંગ કરી છે. સાથે જ દારૂ પીનાર તેમજ બેદરકારી પૂર્વક વાહનો ચલાવનાર સામે પણ કાર્યવાહી કરવામાં આવશે. અમદાવાદ પોલીસ 300થી વધારે વાહનો દ્વારા સમગ્ર શહેરમાં 31મી ડીસેમ્બરની રાત્રીએ પેટ્રોલીંગ કરવામાં આવનાર છે.